[{"text_idx": "#000001", "text": "So\u0303itjate tutvustused: ENKV ja Pitbike"}, {"text_idx": "#000002", "text": "Aigar Leok vo\u0303idutses Nuia Suurso\u0303idul"}, {"text_idx": "#000004", "text": "MX Open A klassi kvalifikatsioonis so\u0303itis kiireima aja va\u0308lja Aigar Leok (Yamaha, So\u0303merpalu MK), kes edestas teise aja so\u0303itnud Indrek Ma\u0308gi (Kawasaki, Ma\u0308gi Racing) parimat ringiaega 0,4 sekundiga.\nAvaso\u0303idus heitlesid esimestel ringidel esikoha pa\u0308rast Ma\u0308gi ja kvalifikatsiooni kolmas Jan Jakobson (Kawasaki, So\u0303merpalu MK), kuid so\u0303idu keskel to\u0303usis liidriks Leok, kes liidrikohta so\u0303idu lo\u0303puni ka\u0308est a\u0308ra ei andnud. Ma\u0308gi u\u0308letas lo\u0303pujoone teise ja Jakobson kolmandana.\nTeist so\u0303itu asus juhtima Leok, kuid peagi mo\u0308o\u0308dus temast klubikaaslane Jakobson ning seekord ta ei va\u0308a\u0308ratanud ja vo\u0303itis so\u0303idu Leoki ees. Ma\u0308gi so\u0303itis terve so\u0303idu kolmandal kohal ja sellel ka lo\u0303petas.\nKahe so\u0303idu kokkuvo\u0303ttes vo\u0303itis etapi Leok (47 punkti), teine Jakobson (45 p) ja kolmas Ma\u0308gi (42 p).\nMX Open A Eesti karikavo\u0303istluste liider on peale kahte peetud etappi Jakobson (89 p), kellele ja\u0308rgnevad Karksis neljanda koha saanud Martin Leok (70 p) ja Ma\u0308gi (63 p)."}, {"text_idx": "#000005", "text": "Kohalikele karikatele vo\u0303istelnud ku\u0308lgkorvidel sai rajal na\u0308ha hiljuti esmakordselt MM-poodiumile so\u0303itnud Kert Varikut, kes vo\u0303istleb ta\u0308navu koos la\u0308tlasest korvimehe Lauris Daidersiga. Mehed na\u0308itasid ka Karksis sellist minekut, et konkurendid kaotasid neile mo\u0303lemas so\u0303idus va\u0308hemalt poole minutiga. Kummaski so\u0303idus ja\u0308rgnesid Varik/Daidersile (AYR) Eesti meistrivo\u0303istluste liidrid Markus Normak/Karl-Albert Kasesalu (Zabel, MK GasGas) ning kolmandaks tuli la\u0308tlane Didzis Gorbenko koos eestlase Tanel Ko\u0303ivuga (Zabel), kes olid so\u0303itudes vastavalt kolmandad ja neljandad."}, {"text_idx": "#000009", "text": "TOP200 ja\u0308rgmine etapp so\u0303idetakse 9. juunil Tu\u0308ri la\u0308histel asuvas Kihli motokeskuses."}, {"text_idx": "#000010", "text": "Nuia Suurso\u0303idu detailsed tulemused leiab aadressilt: "}, {"text_idx": "#000011", "text": "Ja\u0308rgmisel na\u0308dalavahetusel saavad alguse aga sooloklasside Eesti meistrivo\u0303istlused ja seda Tartu la\u0308histel asuvas Lange Motokeskuses, kus peetakse lisaks Eesti tiitlivo\u0303istlustele ka La\u0308ti MV etapp, mis ta\u0308hendab, et rajal on Baltikumi parimad so\u0303itjad ning lisaks ka teiste naaberriikide kiiremad so\u0303itjad. Lisaks sooloklassidele on Langel stardis ka juba oma hooaja esimese EMV etapi Kivio\u0303lis pidanud ku\u0308lgkorvid ja quadid, kus peetakse samuti La\u0308ti MV etapp."}, {"text_idx": "#000012", "text": "Tabasalus toimus ko\u0303igi aegade suurim noorte Speedway vo\u0303istlus"}, {"text_idx": "#000016", "text": "Maardus toimus MX Liiga eelviimane etapp"}, {"text_idx": "#000017", "text": "Eestlastel oli raske avapa\u0308ev Inglismaa MM-etapil"}, {"text_idx": "#000024", "text": "MX Liiga X etapp Saku-Tankodroomi (Soolod)"}, {"text_idx": "#000025", "text": "Kestvuskrossi EKV V etapp Kosel"}]